আতাফল

<div style="border-style: outset; border-width: 10px; padding: 30px; background: rgb(252, 255, 243) none repeat scroll 0% 0%; width: 600px; text-align: justify; -moz-border-radius-topleft: 8px; -moz-border-radius-topright: 8px; -moz-border-radius-bottomright: 8px; -moz-border-radius-bottomleft: 8px; border-spacing: 0px; border-collapse: separate; font-family: Comic Sans MS; font-size: 12pt; -moz-background-clip: -moz-initial; -moz-background-origin: -moz-initial; -moz-background-inline-policy: -moz-initial; color: red;">  'আতাফল'



উদ্ভিদের নামঃ- আতাফল Atafol

স্হানীয় নামঃ- আতাফল

ভেষজ নামঃ- Anona squamosa Linn

ফ্যমিলিঃ Anonaceae

ব্যবহার্য অংশঃ- বীজ ও ছাল

রোপনের সময়ঃ- বর্ষাকালে বীজ থেকে গাছ জন্মে।

উত্তোলনের সময়ঃ- সাধারনতেঃ মার্চ মাসে ফুল আসে। আপ্রিলে ফল হয়। সে ফল মে-জুন মাসে পাকে। এবং সংগ্রহ করা হয়।

আবাদী/অনাবাদী/বনজঃ- আবাদি অনাবাদি ও বনজ সব ধরনের হয়ে থাকে।

প্রাপ্তিস্থানঃ- এই ফলটি বহু বছর পুর্বে আমেরিকা থেকে ভারতবর্ষে  আসে।  এখন পুরো উপমহাদেশে এই ফল দেখা যায়।

গাছের পরিচিতিঃ- এটি বহু শাখা বিশিষ্ট মাঝারি ধরনের গাছ। প্রায়  ১০/১৫ ফুট পর্যন্ত উঁচু  হয়ে থাকে। ছাল ধূসর বর্ণের এবং কান্ড খুব শক্ত নয়।পাতা ৩/৪ ইঞ্চি লম্বা এবং ১-১/২ ইঞ্চি চওড়া হয়ে থাকে। এর ফল এবড়ো থেবড়ো গোলাকার, সবুজ বর্ণের, পাকলে সুগন্ধ যুক্ত ও স্বাদে মধুর। ফলের ভিতর শাঁসালো কোয়া আছে। বীজ ঈষৎ ডিম্বাকৃতি ও চ্যাপ্টা কালো রঙের।

ব্যবহার্য অংশঃ- ফল, পাতা, বীজ ও গাছের ছাল ঔষধি গুণাগুণ:- আতাফলে নানান ঔষধী গুনাগুন রয়েছে। আমাশয়ে, রক্তে বল কমে গেলে, অপুষ্টিজনিত কৃশতায়, রক্তপিত্তজনিত দাহরোগে, ফোঁড়ায়, ক্ষতের পোকায়, মূর্ছা রোগে এবং মাথার উকুন সারাতে আতার ব্যবহার হয়। আমাশয়েঃ- আতা গাছের মূলের ছালের রস ২০/২৫ ফোঁটা ৭/৮ চা চামচ দুধ সহ খেতে হবে, তবে ছাগলের দুধ হলে ভাল হয়। আথবা আতা গাছের মূলের ছাল চূর্ণ ২০০ মিলিগ্রাম একবার বা দুইবার খেতে হবে। এর দ্বারা ২/৩ মধ্যে আমাশয় ভালো হয়ে যাবে।

রক্তে বল কমে গেলেঃ- যদি শ্লেষ্মাবিকারের কোনো ব্যধি না থাকলে পাকা আতাফলের শাঁসের রস ২/৩ চা চামচ করে সকালে ও বিকালে ২ বার খেলে রক্তের নিস্তেজ ভাবটা সেরে যায়। যদি রস করা সম্ভব না হয় তাহলে পাকা আতা এমনি খেলেই চলবে।

অপুষ্টিজনিত কৃশতায়ঃ- শিশু, যুবক যুবতী বৃদ্ধ যে কোনো বয়সেরই হোক এ ক্ষেত্রে পাকা আতাফলের রস ২/৩ চা চামচ করে একটু দুধের সাথে মিশিয়ে খাওয়ালে ধীরে ধীরে পুষ্টি সঞ্চার হয় এবং কৃশতাও দূর হয়।

রক্তপিত্তজনিত দাহরোগেঃ- অল্প রক্তচাপের কারনে মাঝে মাঝে বমির সংগে রক্ত বের হয় আবার বন্ধ হয়ে স্বাভাবিক মনে হয়, আবার কারো কারো আগ্নির বলও থাকেনা। এ ক্ষেত্রে পাকা আতার রস ২/৩ চা চামচ করে খাওয়ালে সেরে যাবে।কারো কারো দেহে সর্বোদা একটা দাহ ভাব আসে এভাবে খেলে সেটাও চলে যাবে।

ফোঁড়ায়ঃ- যে ফোঁড়া দড়কচা যাকে বলে পাকছেওনা বসছেওনা। না কাঁচা না পাকা এ ক্ষেত্রে আতার বীজ বা পাতা বেটে সামান্য লবন মিশিয়ে প্রলেপ দিলে ফোঁড়া পেকে ফেটে পুঁজ বের হয়ে যাবে।

ক্ষতের পোকায়ঃ- পিত্তশ্লেষ্মাপ্রধান শরীরে ক্ষত হলে তাড়াতাড়ি শুকাতে চায়না। দীর্ঘদিন থাকলে পোকা জন্মে।সে ক্ষেত্রে কাঁচা আতাফল বীজসমেত শুকিয়ে মিহি গুড়া করে ঐ ক্ষতে ছড়িয়ে দিলে ক্ষতের কীট মরে যাবে এবং ঘাও শুকিয়ে যাবে। তবে এই গুড়ো দেবার আগে কালমেঘের পাতা সিদ্ধ পানি দিয়ে ঐ ক্ষতটা ধুয়ে নিলে আরো তাড়িতাড়ি সেরে যাবে।

মূর্ছা রোগেঃ- আনেক সময় মাসিক ঋতুর দোষে মূর্ছা রোগ হয়। এই রোগাক্রমন হলে সেই সময় আতাপাতার রস ২/১ ফোঁটা নাকে দিলে ২/৩ মিনিটের মধ্যে মূর্ছা ভেঙে যায়। রস দেয়ার সময় ড্রপারে করে দিতে হবে।

উকুনেঃ- মাথায় উকুন হলে নির্বংশ করতে আতাপাতার রস ২ চা চামচ তার সঙ্গে ২/১ চা চামচ পানি মিশিয়ে চূলে লাগিয়ে কিছুক্ষণ রাখলে উকুন মরে যাবে।একদিনে না গেলে ২/৩ দিন পর আবার লাগাতে হবে। এ ছাড়া পাতা বেটে লাগালেও উকুন মরে যাবে। তবে সাবধানে ব্যবহার করতে হবে যেন চোখে না লাগে, তাহলে চোখ জ্বালা করবে ও লাল হয়ে যাবে।তাছাড়া এই রস লাগানোর পর মাথা ঘুরতে থাকলে না লাগানো উচিৎ।তবে প্রথমে আধা চামচ পানি মিশিয়ে লাগিয়ে দেখা ভালো।

সাবধানতাঃ- কোনো গর্ভবতী নারীর আতার পাতা বা বীজ কোনো কিছুই ব্যবহার করা উচিৎ নয়। এতে গর্ভের ক্ষতি হয়ার সম্ভবনা থাকে।



সূত্রঃ

চিরঞ্জীব বনৌষধী

আয়ুর্বেদাচার্য শিবকালী ভট্টাচার্য

৫ম খন্ড, পৃষ্ঠা-১৫৬

মাহমুদুল হক ফয়েজ Cell:- 01711223399 e-mail: mhfoez@gmail.com